માત્ર મનોરંજન માટે અને રિયાલિટીથી દૂર ભાગવા માટે આ ફિલ્મ જોવાય એમ નથી, આ ફિલ્મમાં ડગલે ને પગલે તમારો સામનો વાસ્તવિકતા સાથે થાય છે. અજ્ઞાનતા વરદાન સમાન છે એ વાત સાચી, પરંતુ રાજકુમાર રાવની 'ન્યૂટન' તમારા એ અજ્ઞાનતાના વાદળો ખસેડવાની હિંમત કરે છે. એક મતની શક્તિ શું છે, બેલેટ પેપર કે મતદાન મથકમાં જઇને એક બટન દબાવવાનો અર્થ શું છે, લોકતંત્ર શું છે, એનું વાસ્તવિક જ્ઞાન આપવાનો અહીં પ્રયત્ન થયો છે.